Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: 233/1996. (XII. 26.) Korm. rendelet (a továbbiakban: R.)
Paragraph Index: 37

(8) A vizsgabizottság a vizsgáról anyakönyvet állít ki, melynek egy példányát a vizsgaközpont megőrzi, másik példányát pedig — a vizsgázó adatkezelésre vonatkozó előzetes írásbeli hozzájárulásával együtt — megküldi a Nyelvvizsgáztatási Akkreditációs Központnak (a továbbiakban: Központ). Az anyakönyv alapján a nyelvvizsgabizonyítványról a vizsgaközpont, illetve a Központ másodlatot adhat ki. Másodlat kérésére a nyelvvizsga-bizonyítvány jogosítottja, illetve az jogosult, akivel szemben a nyelvvizsga-bizonyítvány jogosítottja nyelvvizsgához fűződő jogot, illetve kedvezményt kíván érvényesíteni. Ez utóbbi adatkérésről és adatkezelésről az érintettet tájékoztatni kell.

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes